ꯁꯣꯃꯥ ꯂꯥꯢꯁ꯭ꯔꯝ

ꯁꯣꯃꯥ ꯂꯥꯢꯁ꯭ꯔꯝ (ꯁꯣꯃꯥ ꯂꯥꯏꯁ꯭ꯔꯝ) ꯑꯁꯤ ꯃꯅꯤꯄꯨꯔꯒꯤ ꯃꯃꯤ ꯀꯨꯝꯃꯩꯒꯤ ꯁꯛꯅꯥꯢꯔꯕꯤ ꯁꯛꯇꯝ ꯂꯥꯡꯕꯤ ꯑꯃꯗꯤ ꯁꯩꯁꯛꯄꯤ ꯁꯤꯟꯂꯣꯢ ꯑꯃꯅꯤ ꯫https://e-pao.org/erang/Actress/Soma_Laishram_Profile_in_2014.php

ꯄꯨꯟꯁꯤ ꯋꯥꯔꯤ
ꯃꯍꯥꯛ ꯃꯣꯗꯦꯜ ꯑꯃꯥ, ꯃꯃꯤꯔꯣꯏ ꯑꯃꯥ ꯑꯃꯁꯨꯡ ꯁꯩꯁꯛꯄ ꯑꯃꯥ ꯑꯣꯏꯅꯁꯨ ꯃꯃꯤꯡ ꯆꯠꯂꯤ꯫ ꯃꯍꯥꯛꯀꯤ ꯑꯉꯥꯡ ꯑꯣꯏꯔꯤꯉꯩꯒꯤ ꯃꯇꯝꯗꯒꯤ ꯏꯁꯩ ꯁꯛꯄ ꯑꯃꯁꯨꯡ ꯖꯒꯣꯏꯒꯤ ꯑꯍꯥꯟꯕ ꯁꯤꯟꯐꯝ ꯑꯃꯒ ꯂꯣꯏꯅꯅ, ꯃꯍꯥꯛꯅ ꯀꯂꯥꯒꯤ ꯂꯝꯗ ꯃꯤꯡꯆꯠ ꯐꯪꯈꯤ꯫ ꯁꯣꯃꯥꯅ ꯃꯍꯥꯛꯀꯤ ꯖꯒꯣꯏꯒꯤ ꯇꯝꯕꯤꯕꯁꯤꯡ ꯑꯗꯨ ꯒꯨꯔꯨ ꯊꯣꯎꯅꯥꯎꯖꯝ ꯂꯇꯥ ꯑꯃꯁꯨꯡ ꯑꯇꯣꯞꯄꯁꯤꯡꯗꯒꯤ ꯐꯪꯈꯤ꯫ ꯃꯍꯥꯛꯅ ꯗꯤ.ꯗꯤ.ꯀꯦ. ꯏꯝꯐꯥꯜꯗ ꯑꯉꯥꯡꯁꯤꯡꯒꯤ ꯊꯧꯔꯝꯁꯤꯡꯒꯤꯗꯃꯛ ꯑꯃꯁꯨꯡ ꯗꯤ.ꯗꯤ.ꯀꯦ. ꯏꯝꯐꯥꯜꯗꯁꯨ ꯃꯅꯤꯄꯨꯔꯤ ꯐꯤꯜ꯭ꯃ ꯑꯦꯁꯦꯏꯒꯤꯗꯃꯛ ꯑꯦꯡꯀꯔ ꯇꯧꯈꯤ꯫

ꯁꯣꯃꯥꯅ ꯇꯦꯂꯤꯄ꯭ꯂꯦꯁꯤꯡ, ꯗ꯭ꯔꯃꯥꯗꯁꯨ ꯌꯥꯎꯈꯤ ꯑꯃꯁꯨꯡ ꯉꯁꯤ ꯐꯥꯎꯕꯗ ꯗꯤ.ꯗꯤ.ꯀꯦ. ꯏꯝꯐꯥꯜꯗ ꯄ꯭ꯔꯣꯒ꯭ꯔꯥꯝ ꯄ꯭ꯔꯖꯦꯟꯇꯔ ꯑꯃꯥ ꯑꯣꯏꯅ ꯑꯦꯡꯀꯔ ꯇꯧꯔꯤ꯫ ꯃꯍꯥꯛꯅ ꯄꯥꯎ ꯄꯥꯕ ꯑꯃ ꯑꯣꯏꯅ ꯊꯕꯛ ꯑꯗꯨ ꯂꯧꯈꯤ ꯑꯗꯨꯕꯨ ꯃꯍꯥꯛꯀꯤ ꯃꯄꯥ ꯂꯩꯈꯤꯗꯕꯅ ꯃꯔꯝ ꯑꯣꯏꯗꯨꯅ ꯊꯕꯛ ꯊꯥꯗꯣꯛꯄ ꯇꯥꯈꯤ꯫ ꯃꯍꯥꯛꯀꯤ ꯃꯄꯥ ꯑꯁꯤ ꯃꯍꯥꯛꯀꯤ ꯃꯆꯥꯅꯨꯄꯤꯒꯤ ꯄꯥꯎ ꯄꯥꯕꯒꯤ ꯊꯧꯔꯝ ꯑꯗꯨ ꯌꯥꯝꯅ ꯀꯨꯞꯅ ꯌꯦꯡꯁꯤꯟꯕ ꯃꯤꯑꯣꯏ ꯑꯃ ꯑꯣꯏꯔꯝꯃꯤ꯫ ꯑꯗꯨꯕꯨ ꯃꯍꯥꯛꯀꯤ ꯃꯄꯥ ꯕꯤ.ꯄꯤ. ꯁ꯭ꯇ꯭ꯔꯣꯛꯅ ꯃꯔꯝ ꯑꯣꯏꯗꯨꯅ ꯂꯩꯈꯤꯗꯦ ꯑꯃꯁꯨꯡ ꯃꯗꯨꯒꯤ ꯃꯇꯨꯡꯗ ꯁꯣꯃꯥꯅ ꯄꯥꯎ ꯄꯥꯕꯒꯤ ꯊꯕꯛ ꯑꯗꯨ ꯊꯥꯗꯣꯛꯈꯤ꯫
ꯃꯇꯨꯡꯗ ꯁꯣꯃꯥ ꯂꯥꯏꯁ꯭ꯔꯥꯝꯅ ꯀꯣꯔꯤꯑꯣꯒ꯭ꯔꯥꯐꯔ ꯑꯃꯁꯨꯡ ꯃꯣꯗꯦꯜ ꯑꯃꯥ ꯑꯣꯏꯔꯤꯕ ꯃꯍꯥꯛꯀꯤ ꯃꯆꯤꯟ-ꯃꯅꯥꯎ ꯊꯣꯛꯄ ꯅꯤꯅꯥ ꯇꯈꯦꯜꯂꯝꯕꯝꯒꯤ ꯃꯇꯦꯡꯅ ꯃꯍꯥꯛꯀꯤ ꯁꯤꯟꯐꯝ ꯑꯁꯤ ꯃꯣꯗꯦꯜ ꯑꯃꯥ ꯑꯣꯏꯅ ꯁꯦꯝꯒꯠꯅꯕ ꯍꯧꯈꯤ꯫ ꯁꯣꯃꯥꯅ ꯑꯣꯔꯦꯟꯖ ꯀ꯭ꯋꯤꯟ ꯲꯰꯰꯹ꯒꯤ ꯍꯦꯟꯗꯥꯟꯅꯕꯒꯤ ꯐꯖꯕꯒꯤ ꯄꯦꯖꯦꯟ꯭ꯇꯇ ꯁꯔꯨꯛ ꯌꯥꯈꯤ ꯑꯃꯁꯨꯡ 'ꯕꯦꯁ꯭ꯠ ꯀꯦꯠꯋꯥꯛ'ꯒꯤ ꯃꯤꯡꯊꯣꯜ ꯐꯪꯈꯤ꯫ ꯁꯣꯃꯥꯗ ꯄꯤꯈꯤꯕ ꯄꯨꯛꯅꯤꯡ ꯊꯧꯒꯠꯄꯁꯤꯡ ꯑꯗꯨꯅ ꯃꯍꯥꯛꯄꯨ ꯒꯨꯋꯥꯍꯥꯇꯤꯗ ꯄꯥꯡꯊꯣꯛꯈꯤꯕ ꯸ꯁꯨꯕ ꯃꯦꯒꯥ ꯃꯤꯁ ꯅꯣꯔꯊ ꯏꯁ꯭ꯠ ꯲꯰꯱꯰ꯗ ꯁꯔꯨꯛ ꯌꯥꯍꯟꯈꯤ ꯑꯃꯁꯨꯡ '꯲ꯁꯨꯕ ꯔꯅꯔꯁ ꯑꯞ ꯇꯥꯏꯇꯜ' ꯑꯃꯁꯨꯡ 'ꯕꯦꯁ꯭ꯠ ꯇ꯭ꯔꯦꯗꯤꯁꯅꯦꯜ ꯀꯣꯁ꯭ꯇꯨꯝ' ꯐꯪꯈꯤ꯫
ꯃꯅꯤꯄꯨꯔꯤ ꯏꯁꯩ-ꯅꯣꯡꯃꯥꯏꯒꯤ ꯚꯤꯗꯤꯑꯣꯁꯤꯡ ꯑꯃꯁꯨꯡ ꯃꯃꯤ ꯀꯨꯝꯍꯩꯁꯤꯡꯗ ꯃꯤꯌꯥꯝꯅ ꯄꯥꯝꯅꯕ ꯃꯁꯛ ꯑꯃ ꯑꯣꯏꯔꯛꯂꯕ ꯆꯍꯤ ꯲꯲ ꯁꯨꯔꯕ ꯂꯥꯁ ꯑꯁꯤ, ꯔꯦꯝꯞ ꯀ꯭ꯋꯤꯟ ꯑꯃ ꯑꯃꯁꯨꯡ ꯁꯩꯁꯛꯄ ꯑꯃꯁꯨ ꯇꯣꯉꯥꯟ ꯇꯣꯉꯥꯟꯕ ꯍꯩꯊꯣꯏ-ꯁꯤꯡꯊꯣꯏꯕꯁꯤꯡꯅ ꯃꯇꯦꯡ ꯄꯥꯡꯉꯤ꯫ ꯑꯦꯛꯇꯤꯡꯗ ꯃꯍꯥꯛꯀꯤ ꯁꯤꯟꯐꯝꯒꯤ ꯑꯇꯦꯟꯕ ꯃꯇꯝꯒꯤ ꯃꯅꯨꯡꯗ ꯁꯣꯃꯥꯅ ꯃꯍꯥꯛꯅ ꯅꯝꯊꯥꯛ ꯇꯧꯈꯤꯕ ꯇꯣꯉꯥꯟ-ꯇꯣꯉꯥꯟꯕ ꯁꯛꯇꯝꯁꯤꯡꯒꯤꯗꯃꯛ ꯊꯥꯒꯠꯄ ꯀꯌꯥ ꯑꯃ ꯐꯪꯈꯤ꯫ ꯃꯍꯥꯛꯀꯤ ꯃꯤꯌꯥꯝꯅ ꯄꯥꯝꯅꯕ ꯍꯦꯟꯒꯠꯂꯛꯄꯒ ꯂꯣꯏꯅꯅ, ꯁꯣꯃꯥ ꯑꯁꯤ ꯃꯅꯤꯄꯨꯔꯤ ꯃꯃꯤ ꯀꯨꯝꯍꯩꯁꯤꯡꯒꯤ ꯁꯤꯜꯚꯔ ꯁ꯭ꯀ꯭ꯔꯤꯟꯗ ꯈ꯭ꯋꯥꯏꯗꯒꯤ ꯐꯕ ꯑꯃꯁꯨꯡ ꯍꯩꯊꯣꯏ-ꯁꯤꯡꯊꯣꯏꯔꯕ ꯃꯃꯤꯔꯣꯏꯁꯤꯡꯒꯤ ꯃꯅꯨꯡꯗ ꯑꯃꯅꯤ ꯍꯥꯏꯅ ꯂꯧꯅꯩ꯫ ꯁꯤꯛꯀꯤꯝ ꯃꯅꯤꯄꯥꯜ ꯌꯨꯅꯤꯚꯔꯁꯤꯇꯤꯒꯤ ꯑꯦꯝ.ꯕꯤ.ꯕꯤ.ꯑꯦꯁ.ꯀꯤ ꯃꯍꯩꯔꯣꯏ ꯑꯃꯒꯤ ꯁꯛꯇꯝ ꯂꯥꯡꯗꯨꯅ ꯃꯃꯤ ꯀꯨꯝꯍꯩ 'ꯐꯤꯖꯥꯡ ꯃꯔꯨꯝꯗꯥ' (ꯑꯥꯔ.ꯀꯦ. ꯇꯝꯐꯥꯁꯥꯅꯥꯅ ꯄꯨꯊꯣꯛꯄ)ꯗ ꯃꯍꯥꯛꯀꯤ ꯑꯍꯥꯟꯕ ꯀꯂꯥ ꯑꯗꯨꯅ ꯃꯅꯤꯄꯨꯔꯒꯤ ꯈ꯭ꯋꯥꯏꯗꯒꯤ ꯐꯕ ꯃꯃꯤꯔꯣꯏꯁꯤꯡꯒꯤ ꯃꯅꯨꯡꯗ ꯑꯃꯥ ꯑꯣꯏꯔꯛꯄꯗ ꯃꯍꯥꯛꯀꯤ ꯄꯨꯟꯁꯤꯒꯤ ꯁꯤꯟꯐꯝ ꯑꯗꯨ ꯃꯥꯡꯖꯤꯜ ꯊꯥꯈꯤ꯫ ꯃꯔꯨꯑꯣꯏꯅ ꯁꯣꯃꯥ ꯂꯥꯏꯁ꯭ꯔꯝ ꯑꯁꯤ ꯉꯁꯤꯒꯤ ꯃꯅꯤꯄꯨꯔꯤ ꯁꯤꯅꯦꯃꯥꯒꯤ ꯈ꯭ꯋꯥꯏꯗꯒꯤ ꯃꯃꯤꯡ ꯆꯠꯄ ꯃꯃꯤꯔꯣꯏꯁꯤꯡꯒꯤ ꯃꯅꯨꯡꯗ ꯑꯃꯅꯤ ꯃꯁꯤꯅ ꯃꯍꯥꯛꯀꯤ ꯊꯧꯔꯝ ꯄꯔꯤꯡ ꯑꯗꯨ ꯌꯥꯝꯅ ꯆꯤꯜꯂꯤ꯫
ꯁꯄꯣꯔꯇꯤꯡ ꯑꯦꯛꯇꯔ ꯑꯃꯥ ꯑꯣꯏꯅ 'ꯐꯤꯖꯥꯡ ꯃꯔꯨꯝꯗꯥ' (ꯀꯦ.ꯕꯤꯃꯣꯜ ꯁꯔꯃꯥꯅ ꯂꯝꯖꯤꯡ-ꯂꯝꯇꯥꯛꯄ)ꯗ ꯑꯍꯥꯟꯕ ꯑꯣꯏꯅ ꯀꯨꯝꯂꯕ ꯃꯇꯨꯡꯗ ꯁꯣꯃꯥꯅ ꯄꯤꯂꯨ ꯑꯦꯆ.ꯒꯤ ꯂꯝꯖꯤꯡ-ꯂꯝꯇꯥꯛꯄꯒꯤ ꯃꯈꯥꯗ ꯃꯃꯤ ꯀꯨꯝꯍꯩ 'ꯂꯣꯏꯕꯥ ꯇꯥꯔꯦ ꯇꯥ ꯔꯥꯖꯨ'ꯗꯒꯤ ꯍꯧꯔꯒ ꯃꯔꯨꯑꯣꯏꯕ ꯁꯛꯇꯝ ꯂꯥꯡꯕ ꯍꯧꯈꯤ꯫

ꯁꯣꯃꯥꯅ 'ꯑꯪꯒꯥꯎꯕꯥ ꯃꯥꯂꯡ' ꯍꯥꯏꯅ ꯃꯤꯡꯊꯣꯟꯕ ꯑꯅꯧꯕ ꯏꯁꯩ-ꯅꯣꯡꯃꯥꯏꯒꯤ ꯚꯤꯗꯤꯑꯣ ꯑꯃꯗ ꯃꯍꯥꯛꯀꯤ ꯃꯌꯦꯛ ꯁꯦꯡꯕ ꯈꯣꯟꯖꯦꯜ ꯄꯤꯈ꯭ꯔꯦ ꯃꯗꯨꯗ ꯃꯍꯥꯛꯅ ꯃꯁꯤꯗꯁꯨ ꯁꯛꯇꯝ ꯂꯥꯡꯈꯤ꯫ ꯁꯣꯃꯥꯅ ꯃꯃꯤ ꯀꯨꯝꯍꯩ 'ꯄꯤꯠꯖꯥ'ꯗ ꯐꯠꯇꯕ ꯁꯛꯇꯝ ꯂꯥꯡꯕ ꯎꯕ ꯐꯪꯈꯤ꯫ ꯊꯧꯗꯥꯡ ꯑꯁꯤ ꯂꯧꯗꯨꯅ, ꯁꯣꯃꯥꯅ ꯊꯧꯗꯥꯡ ꯑꯁꯤꯅ ꯈꯨꯟꯅꯥꯏꯗ ꯐꯥꯎꯔꯤꯕ ꯐꯠꯇꯕ ꯏꯊꯤꯜ ꯑꯗꯨ ꯉꯥꯛꯊꯣꯛꯏ ꯍꯥꯏꯅ ꯋꯥꯈꯜꯂꯣꯟ ꯊꯝꯈꯤ꯫
ꯁꯣꯃꯥ ꯂꯥꯏꯁ꯭ꯔꯥꯝꯅ ꯀꯅꯥꯒꯨꯝꯕ ꯑꯃꯅ ꯈꯨꯠꯅꯥꯏꯕꯁꯤꯡꯒꯤ ꯃꯔꯛꯇ ꯊꯥꯖꯕ, ꯊꯧꯅꯥ ꯑꯃꯁꯨꯡ ꯃꯇꯦꯡ ꯄꯥꯡꯒꯗꯕꯅꯤ ꯑꯗꯨꯒ ꯃꯍꯥꯛꯅ ꯈꯨꯟꯅꯥꯏꯒꯤ ꯑꯣꯏꯕ ꯋꯥꯈꯜꯂꯣꯟ ꯂꯩꯒꯗꯕꯅꯤ ꯑꯃꯁꯨꯡ ꯑꯇꯣꯞꯄꯁꯤꯡꯕꯨ ꯏꯀꯥꯏ ꯈꯨꯝꯅꯕ ꯂꯩꯒꯗꯕꯅꯤ ꯍꯥꯏꯅ ꯐꯥꯎꯏ꯫
ꯁꯣꯃꯥꯅ ꯃꯨꯠꯈꯤꯕ ꯌꯥꯕ ꯔꯥꯖ꯭ꯌ ꯑꯁꯤꯒꯤ ꯐꯨꯔꯨꯞ ꯑꯗꯨꯁꯨ ꯀꯟꯕ ꯄꯥꯝꯃꯤ꯫ ꯃꯔꯝ ꯑꯗꯨꯅ, ꯃꯍꯥꯛꯅ ꯃꯤꯄꯨꯝ ꯈꯨꯗꯤꯡꯃꯛꯄꯨ ꯑꯃꯒ ꯑꯃꯒ ꯍꯥꯠꯄꯗꯨ ꯂꯦꯞꯅꯕ ꯍꯥꯏꯖꯩ꯫ ꯑꯩꯈꯣꯏꯒꯤ ꯏꯅꯥꯛ ꯈꯨꯜꯂꯕ ꯆꯠꯅꯕꯤꯒꯤ ꯑꯣꯏꯕ ꯍꯦꯔꯤꯇꯦꯖ ꯑꯗꯨ ꯌꯣꯛꯈꯠꯅꯕ ꯃꯑꯣꯡ ꯑꯃ ꯑꯣꯏꯅ, ꯁꯣꯃꯥꯅ ꯃꯃꯤ ꯀꯨꯝꯍꯩꯁꯤꯡꯗ ꯆꯠꯅꯕꯤꯒꯤ ꯑꯣꯏꯕ ꯐꯤꯖꯣꯜ ꯁꯤꯖꯤꯟꯅꯕ ꯄꯥꯝꯃꯤ꯫ ꯑꯩꯈꯣꯏꯒꯤ ꯑꯄꯨꯟꯕ ꯑꯣꯏꯊꯣꯛꯄ ꯌꯥꯕ ꯑꯗꯨ ꯎꯠꯅꯕ ꯁꯣꯃꯥꯅ ꯇꯁꯦꯡꯅ ꯃꯅꯤꯄꯨꯔꯤ ꯃꯃꯤ ꯀꯨꯝꯍꯩꯒꯤ ꯏꯟꯗꯁꯇ꯭ꯔꯤ ꯆꯥꯎꯈꯠꯍꯟꯕ ꯄꯥꯝꯃꯤ꯫ ꯑꯗꯨꯕꯨ ꯃꯃꯤ ꯀꯨꯝꯍꯩ ꯑꯃ ꯃꯥꯏ ꯄꯥꯛꯄꯗ ꯌꯦꯡꯂꯤꯕꯁꯤꯡ ꯈꯟꯕ ꯑꯁꯤ ꯌꯥꯝꯅ ꯃꯔꯨꯑꯣꯏ꯫
ꯁꯛꯇꯝ ꯂꯥꯡꯕꯒꯤ ꯃꯊꯛꯇ ꯁꯣꯃꯥ ꯂꯥꯏꯁ꯭ꯔꯥꯝꯅ ꯃꯣꯗꯦꯂꯤꯡꯗꯁꯨ ꯑꯆꯦꯠꯄ ꯃꯤꯡꯆꯠ ꯑꯃ ꯂꯩ꯫ ꯃꯍꯥꯛꯅ ꯔꯥꯖ꯭ꯌ ꯑꯁꯤꯗ ꯇꯣꯉꯥꯟ-ꯇꯣꯉꯥꯟꯕ ꯐꯦꯁꯟꯒ ꯃꯔꯤ ꯂꯩꯅꯕ ꯑꯍꯦꯟꯕ ꯊꯧꯔꯝꯁꯤꯡꯗ ꯔꯦꯝꯞꯁꯤꯡꯗ ꯆꯠꯈꯤ꯫ ꯑꯗꯨꯕꯨ ꯃꯍꯥꯛ ꯃꯣꯗꯦꯂꯤꯡꯒꯤ ꯂꯝ ꯑꯁꯤꯗ ꯃꯇꯤꯛ ꯆꯥꯕ ꯄ꯭ꯔꯣꯃꯣꯁꯟ ꯐꯪꯗꯕꯒꯤ ꯃꯇꯥꯡꯗ ꯋꯥꯈꯜ ꯋꯥꯏ꯫ ꯁꯣꯃꯥꯅ ꯂꯥꯛꯀꯗꯧꯔꯤꯕ ꯅꯍꯥ ꯑꯣꯏꯔꯤꯕ ꯃꯣꯗꯦꯜꯁꯤꯡꯗ ꯄꯥꯎꯇꯥꯛ ꯄꯤꯔꯤ - 'ꯃꯣꯗꯦꯜ ꯑꯃꯥ ꯑꯣꯏꯕ ꯄꯥꯝꯂꯤꯕ ꯃꯤꯑꯣꯏ ꯑꯃꯅ ꯃꯔꯨꯑꯣꯏꯕ ꯁ꯭ꯇꯦꯇꯤꯁꯇꯤꯛꯁ, ꯗꯥꯏꯠ, ꯃꯑꯣꯡ-ꯃꯇꯧ, ꯃꯁꯛ ꯅꯥꯏꯕ, ꯑꯐꯕ ꯃꯑꯣꯡ ꯃꯇꯧ ꯑꯃꯁꯨꯡ ꯑꯉꯝꯕ ꯊꯋꯥꯏ ꯑꯃꯗ ꯊꯕꯛ ꯇꯧꯒꯗꯕꯅꯤ'꯫
ꯃꯅꯤꯄꯨꯔꯒꯤ ꯅꯍꯥꯁꯤꯡꯗ ꯄꯤꯈꯤꯕ ꯄꯥꯎꯖꯦꯜꯒꯤ ꯃꯇꯥꯡꯗ ꯁꯣꯃꯥꯅ ꯐꯥꯎꯋꯤ - "ꯅꯍꯥꯁꯤꯡꯅ ꯃꯈꯣꯏꯒꯤ ꯑꯄꯥꯝꯕ ꯑꯗꯨ ꯄꯥꯡꯊꯣꯛꯄꯒꯤ ꯃꯊꯛꯇ, ꯑꯩꯈꯣꯏꯒꯤ ꯈꯨꯟꯅꯥꯏꯒꯤ ꯇꯨꯡꯒꯤ ꯐꯤꯕꯝꯒꯤꯗꯃꯛꯇꯁꯨ ꯈꯟꯒꯗꯕꯅꯤ .... ꯅꯍꯥꯛꯀꯤ ꯄꯨꯟꯁꯤ ꯑꯗꯨ ꯃꯄꯨꯡ ꯐꯥꯅ ꯅꯨꯡꯉꯥꯏꯕ ꯂꯧꯔꯤꯉꯩꯗ, ꯅꯨꯡꯉꯥꯏꯕ ꯑꯗꯨꯒꯤ ꯃꯍꯩ ꯑꯗꯨꯅ ꯀꯥꯟꯅꯕ ꯃꯍꯩ ꯑꯃ ꯐꯪꯒꯗꯕꯅꯤ"꯫
ꯑꯔꯣꯏꯕꯗ, ꯁꯣꯃꯥꯅ ꯍꯥꯌꯈꯤ ꯃꯗꯨꯗꯤ ꯇꯨꯡꯗ ꯃꯍꯥꯛꯅ ꯗ꯭ꯔꯒ ꯌꯥꯎꯗꯕ ꯈꯨꯟꯅꯥꯏ ꯑꯃ ꯑꯣꯏꯒꯅꯤ ꯍꯥꯏꯅ ꯊꯥꯖꯔꯤꯉꯩꯗ ꯂꯩꯉꯥꯛ ꯑꯁꯤꯗ ꯃꯌꯦꯛ ꯁꯦꯡꯅ ꯎꯠꯄ ꯑꯁꯤ ꯃꯀꯣꯛ ꯊꯣꯡꯕ ꯃꯔꯨꯑꯣꯏꯕ ꯑꯃ ꯑꯣꯏꯒꯗꯕꯅꯤ꯫

 ꯃꯥꯏ ꯄꯥꯛꯅ ꯀꯨꯝꯈ꯭ꯔꯕ ꯃꯃꯤ ꯀꯨꯝꯍꯩꯁꯤꯡ 
ꯍꯧꯖꯤꯛ ꯐꯥꯎꯕꯗ ꯁꯣꯃꯥꯅ ꯃꯅꯤꯄꯨꯔꯤ ꯃꯃꯤ ꯀꯨꯝꯍꯩ ꯳꯰ ꯍꯦꯟꯕꯗ ꯁꯛꯇꯝ ꯂꯥꯡꯈ꯭ꯔꯦ ꯑꯃꯁꯨꯡ ꯑꯅꯧꯕ ꯊꯕꯛ ꯀꯌꯥ ꯑꯃꯁꯨ ꯂꯩꯔꯤ꯫ ꯁꯣꯃꯥꯅ ꯍꯧꯖꯤꯛ ꯐꯥꯎꯕꯗ ꯁꯛꯇꯝ ꯂꯥꯡꯈ꯭ꯔꯕ ꯃꯃꯤ ꯀꯨꯝꯍꯩꯁꯤꯡꯒꯤ ꯃꯅꯨꯡꯗ ꯌꯥꯎꯔꯤ
꯱. ꯐꯤꯖꯥꯡ ꯃꯔꯨꯝꯗꯥ: ꯗꯤꯔꯦꯛꯇꯔ - ꯀꯦ. ꯕꯤꯃꯣꯜ ꯁꯔꯃ
꯲. ꯍꯪꯒꯝ ꯃꯥꯔꯨ ꯄꯣꯈꯥꯏꯕꯤ : ꯗꯤꯔꯦꯛꯇꯔ - ꯑꯦꯜ. ꯁꯨꯔꯖꯥꯀꯥꯟꯇ ꯁꯔꯃ
꯳. ꯏꯃꯥ ꯂꯥꯏ ꯄꯖꯥꯗꯤꯕꯤ : ꯗꯤꯔꯦꯛꯇꯔ - ꯀꯤꯔꯃꯤꯜ
꯴. ꯂꯦꯏꯃꯥ : ꯗꯤꯔꯦꯛꯇꯔ - ꯑꯣꯖꯤꯠꯀꯨꯃꯥꯔ ꯑꯦꯂꯥꯡꯕꯝ
꯵. ꯂꯣꯏꯕꯥ ꯇꯥꯔꯦ ꯇꯥ ꯔꯥꯖꯨ : ꯗꯤꯔꯦꯛꯇꯔ - ꯄꯤꯂꯨ ꯑꯩꯆ
꯶. ꯃꯤꯀꯨꯞ ꯇꯨꯅꯤ ꯅꯒꯥꯏꯔꯤꯕꯥ : ꯗꯤꯔꯦꯛꯇꯔ - ꯁꯨꯔꯖꯤꯠ
꯷. ꯑꯪ ꯇꯥꯃꯣ : ꯗꯤꯔꯦꯛꯇꯔ - ꯄꯤꯂꯨ ꯑꯩꯆ
꯸. ꯄꯤꯖꯖꯥ : ꯗꯤꯔꯦꯛꯇꯔ - ꯔꯣꯃꯤ ꯃꯩꯇꯩ
꯹. ꯑꯪꯒꯛꯄꯥ: ꯗꯤꯔꯦꯛꯇꯔ - ꯖꯦꯝꯁ ꯑꯪꯒꯣꯝ
꯱꯰. ꯂꯟꯐꯥꯝ : ꯗꯤꯔꯦꯛꯇꯔ - ꯕꯤꯔ ꯚꯗ꯭ꯔ ꯌꯨꯝꯅꯝ
꯱꯱. ꯑꯣꯖꯥ ꯗꯥ : ꯗꯤꯔꯦꯛꯇꯔ - ꯄ꯭ꯔꯐꯨꯜꯂꯣ
꯱꯲. ꯊꯥꯖꯥꯒꯤ ꯃꯍꯤꯡ : ꯗꯤꯔꯦꯛꯇꯔ - ꯔꯣꯃꯤ ꯃꯩꯇꯩ
꯱꯳. ꯑꯅꯤ ꯑꯅꯤ ꯃꯥꯔꯤ : ꯗꯤꯔꯦꯛꯇꯔ - ꯖꯤꯇꯦꯟꯗ꯭ꯔ ꯅꯤꯉꯣꯝꯕꯝ
꯱꯴. ꯌꯣꯠꯁꯥꯕꯤ ꯃꯈꯣꯟ ꯑꯍꯨꯝ : ꯗꯤꯔꯦꯛꯇꯔ - ꯑꯦꯜ ꯔꯥꯖꯦꯁ
꯱꯵. ꯇꯥꯀꯨ ꯔꯥꯝꯊꯔ : ꯗꯤꯔꯦꯛꯇꯔ - ꯑꯣꯖꯤꯠꯕꯥꯕꯨ
꯱꯶. ꯇꯥꯟꯗꯟ : ꯗꯤꯔꯦꯛꯇꯔ - ꯁꯨꯚꯥꯁ ꯏ
꯱꯷. Lan Leipakta Leiphao : ꯗꯤꯔꯦꯛꯇꯔ - ꯄ꯭ꯔꯀꯥꯁ ꯑꯦꯜ
꯱꯸. ꯁꯅꯥ ꯗꯤ ꯁꯅꯥꯅꯤ : ꯗꯤꯔꯦꯛꯇꯔ - ꯔꯟꯖꯤꯠ ꯅꯤꯡꯊꯧꯖꯥ
꯱꯹. ꯏ ꯃꯤ ꯀꯤ : ꯗꯤꯔꯦꯛꯇꯔ - ꯖꯦꯛꯁꯟ
꯲꯰. ꯆꯤꯔꯣꯜ : ꯗꯤꯔꯦꯛꯇꯔ - ꯖꯤꯇꯦꯟ ꯑꯣꯏꯅꯥꯝ
꯲꯱. ꯗ ꯂꯦꯛ : ꯗꯤꯔꯦꯛꯇꯔ -ꯅꯤꯡꯊꯣꯕꯤ ꯏꯁꯣꯛ

ꯁꯣꯃꯥ ꯂꯥꯏꯁ꯭ꯔꯥꯝꯒꯤ ꯂꯥꯛꯀꯗꯧꯔꯤꯕ ꯃꯃꯤ ꯀꯨꯝꯍꯩꯁꯤꯡ:
꯱. ꯃꯤꯊꯤꯡꯒꯥꯏ : ꯗꯤꯔꯦꯛꯇꯔ - ꯄ꯭ꯔꯀꯥꯁ ꯑꯦꯜ
꯲. ꯈꯣꯡꯒꯨꯜ ꯂꯤꯕꯥ : ꯗꯤꯔꯦꯛꯇꯔ - ꯃꯣꯆꯥ
꯳. ꯏꯒꯤ ꯈꯣꯡꯒꯨꯜ : ꯗꯤꯔꯦꯛꯇꯔ - ꯑꯣ.ꯁꯤ. ꯃꯤꯔꯥ
꯴. ꯄꯥꯈꯥꯡꯁꯥꯔꯤ : ꯗꯤꯔꯦꯛꯇꯔ - ꯑꯥꯏ.ꯑꯦꯁ. ꯒꯨꯔꯨꯡ
꯵. ꯍꯨ ꯆꯦꯖ : ꯗꯤꯔꯦꯛꯇꯔ - ꯗꯦꯅꯤ ꯂꯤꯛꯃꯥꯕꯝ
꯶. ꯊꯥꯕꯜ: ꯗꯤꯔꯦꯛꯇꯔ - ꯒ꯭ꯌꯥꯅꯟꯗ
꯷. ꯁꯤꯡꯒꯅꯕꯥ: ꯗꯤꯔꯦꯛꯇꯔ - ꯔꯥꯝ ꯕꯥꯁꯟ ꯸꯫ ꯑꯃꯝꯕꯥ ꯁꯥꯌꯣꯟ : ꯗꯤꯔꯦꯛꯇꯔ - ꯖꯣꯟꯁꯟ ꯃꯥꯌꯥꯡꯂꯥꯡꯕꯝ
ꯀꯨꯝꯈꯤꯕ ꯃꯃꯤ ꯀꯨꯝꯃꯩꯁꯤꯡ
 ꯆꯩꯍꯤ ꯃꯃꯤ ꯀꯨꯝꯍꯩ Role Director2010Phijang MarumdaK. Bimol Sharma2011LeimaOjitkumar ElangbamLoibataare Ta RajuSoochiPilu H.2012Hiktharaba Samji (Pizza)ThoiRomi Meitei2013Lal Leipakta LaiphaoLeishnaL. PrakashThajagee MaihingLinthoiRomi MeiteiAmamba Sayon Mary GolsonJohnson Mayanglambam2014Hoo ChaageMitkhubiDanny Likmabam2015ToroToroKirmil SoraisamHingbagee MahaoMaryJeetendra NingombaNangna Nokpa YengningiMemiAjit NingthoujaNungshi FeijeiNungshibiChou En Lai2016Nungshi Feijei 2NungshibiChou En LaiNanggee Shaktam Nungshiba HelliO. Gautam2017Tomthin ShijaTombaBobby HaobamEnakta LeiringeiThoinuManoranjan LongjamEchan gi LaidhiLanglenRakesh MoirangthemMitluThadoiGyaneshwor KonjAkhunba Takhellei TakhelleiOjitbabu NingthoujamKaongamdraba FacebookNungshiAK. GyaneshoriEibu Hingkhora Eibu SikhroraHenjathoibiTej Salam2018Leishabigee MachaJeetendra NingombaNureiNureiRakesh MoirangthemHiyaiHerojit NaoroibamYotpiMayolsanaRomi MeiteiChanu IPSLaisnaSanaton NongthombaLeichilda Pallaba ThajaAyingbiPilu H.2019Kao PhaabaLeinaIshomaniNingthiba NonglikNonglikM. Nirmala ChanuKhurai AngaobiSudhir KangjamNingthouGeet YumnamChanu IPS 2LaisnaSanaton NingthombaAmuba KundoJeet Mangang
ꯁꯤꯁꯨ ꯌꯦꯡꯉꯨ
ꯕꯤꯖꯨ ꯅꯤꯉꯣꯝꯕꯝ

ꯃꯇꯦꯡ ꯂꯧꯔꯛꯐꯝ

Category:ꯃꯃꯤꯀꯨꯝꯍꯩ ꯁꯛꯇꯝ ꯂꯥꯡꯂꯤꯕꯤ
Category:ꯀꯪꯂꯩꯄꯥꯛꯀꯤ ꯁꯛꯇꯝ ꯂꯥꯡꯕ ꯁꯤꯟꯂꯣꯢꯁꯤꯡ
Category:ꯀꯪꯂꯩꯄꯥꯛꯀꯤ ꯁꯩꯁꯛꯄ ꯁꯤꯟꯂꯣꯢꯁꯤꯡ